钦定古今图书集成/明伦汇编/氏族典/第574卷 > 完颜纲
## 钦定古今图书集成/明伦汇编/氏族典/第574卷 > 完颜纲

按《金史完颜纲传》：“纲本名元奴，字正甫，明昌中为奉
御，累官左拾遗。泰和四年，诏纲与乔宇、宋元吉编类
陈言文字。六年，与宋连兵，以纲为蜀汉路安抚使，都
大提举兵马事，与元帅府参决西事，调羌兵之未附
者。青宜可者，吐蕃之种也，率诸部长籍其境土人民，
诣纲请内属。纲奏其事，上以青宜可为叠州副都总
管，加广威将军。”十月，纲以蕃、汉步骑一万出临潭，充
以关中兵一万出陈仓。吴璘、孙曦出兵兴元，有窥关、
陇之志。上闻韩𠈁胄忌曦威名，可以间诱致之，封曦

宋安丙杀吴曦，上闻曦死，遣使责纲。宋人复陷阶州、
西和州，遂陷散关。诏夺纲官一阶。纲遣兵复取散关，
遣使奏捷，诏书奖谕。八年，罢兵，纲还京师。是岁，章宗
崩，卫绍王即位，除陕西路按察使，累官尚书左丞。胡
沙虎迁卫绍王于卫邸，召纲至，杀之。贞祐四年，纲子
权复州刺史安和上书讼父冤，追复尚书左丞。